0044.xml
صعیب مقصود فٹنس مسائل کے باعث نیوزی لینڈ کے خلاف ٹی ٹونٹی اور ون ڈے سیریز سے باہر،شہزاد، وہاب ریاض اور جنید خان کی ٹیم میں واپسی کا امکان
اسلام آباد ۔22 نومبر (اے پی پی) پاکستان کرکٹ ٹیم کے مڈل آرڈر بلے باز صعیب مقصود فٹنس مسائل کے باعث نیوزی لینڈ کے خلاف ٹی ٹونٹی اور ون ڈے سیریز سے باہر ہو گئے۔ احمد شہزاد کو سرجری کی ضرورت نہیں ان کی فٹنس پہلے سے بہتر ہے اور کیوی ٹیم کے خلاف لمیٹڈ اوور سیریز میں ٹیم میں واپسی کا امکان ہے۔ فاسٹ باؤلرز جنید خان اور وہاب ریاض کی بھی دوبارہ سکواڈ میں واپسی متوقع ہے۔ 22 سالہ شہزاد نیوزی لینڈ کے خلاف پہلے ٹیسٹ کے دوران زخمی ہو گئے تھے جس کے باعث انہیں بقیہ دو ٹیسٹ میچوں سے دستبرداری اختیار کرنا پڑی تھی۔ ہفتہ کو پاکستان کرکٹ بورڈ (پی سی بی) کی طرف سے جاری کردہ بیان کے مطابق شہزاد ٹی ٹونٹی اور ون ڈے سیریز سے قبل فٹ ہو جائیں گے، 19 نومبر کو شہزاد کا معائنہ کیا گیا تھا اور ڈاکٹروں نے بتایا کہ سرجری کی ضرورت نہیں، ان کی فٹنس پہلے سے بہتر ہے اور امید ہے کہ وہ ٹی ٹونٹی اور ون ڈے سیریز کیلئے ٹیم کو دستیاب ہوں گے۔ ان کی فٹنس کا دوبارہ جائزہ کل پیر کو لیا جائے گا۔ مڈل آرڈر بلے باز صعیب مقصود کو فٹ ہونے کیلئے مزید وقت لگے گا اسلئے وہ کیوی ٹیم کے خلاف ٹی ٹی ٹونٹی اور ون ڈے سیریز میں ٹیم کی نمائندگی نہیں کریں گے۔ وہاب اور جنید خان کی فٹنس بھی پہلے سے بہتر ہے اور اگلے ہفتے دوبارہ ان کا معائنہ کیا جائے گا جس کے بعد ہی ان کی کیوی ٹیم کے خلاف ٹی ٹونٹی اور ون ڈے سیریز میں شرکت کے بارے معلوم ہو گا
APP
22.11.14
0044p.xml
احمد شہزاد کی فٹنس کا جائزہ کل لیا جائے گا ، وہاب ریاض فٹ  جنید خان کی پریکٹس شروع ، صہیب نیوزی لینڈ کیخلاف ٹی ٹونٹی اور ون ڈے سیریز سے آؤٹ
کراچی (نمائندہ جنگ ) پی سی بی نے قومی ٹیم کے پانچ کھلاڑیوں کی فٹنس رپورٹ جاری کی ہے ۔پی سی بی کے اعلامیے کے مطابق اوپنر احمد شہزاد کو آپریشن کی ضرورت نہیں ہے۔ایسے کیس میں صرف کاسمیٹکس سرجری کی ضرورت ہوتی ہے ۔ کل ان کی فٹنس کا جائزہ لیا جائے گا ۔ امکان ہے کہ وہ آئندہ ہفتے جسمانی تربیت شروع کریں گے وہ ون ڈے سیریز میں ایکشن میں نظر آئینگے۔ صہیب مقصود نیوزی لینڈ کیخلاف ٹی ٹونٹی اور ون ڈے سیریز سے آؤٹ ہو گئے ہیں ۔ فاسٹ بولر وہاب ریاض گھٹنے کی تکلیف سے صحت یاب ہو گئے ہیں ۔ فاسٹ بولر جنید کان گھٹنے کی تکلیف سے صحت یاب ہو رہے ہیں اورانہوں نے ٹریننگ شروع کر دی ہے ۔
jang
23.11.14